જોકે આ એન્કાઉન્ટરને ગુજરાત હાઈકોર્ટના આદેશથી બનાવવામાં આવેલી એસઆઈટીએ નકલી ગણાવી હતી. તે સાથે જ આ એન્કાઉન્ટરની તપાસનો આદેશ પણ આપ્યો હતો. ઈશરત જહાં એન્કાઉન્ટરને લઈને ખૂબ હોબાળો થયો હતો. તે સમયે આ હોબાળો એટલો વધી ગયો હતો કે, તે સમયે મુખ્યમંત્રી નરેન્દ્ર મોદીના રાજીનામાની પણ માગણી કરવામાં આવી હતી. આ નકલી એન્કાઉન્ટરમાં માત્ર ડિજી વણઝારા જ નહીં પરંતુ અન્ય પણ ઘણાં પોલીસવાળાઓ ફસાયા હતા. તેમાં ડીએસપી જેજી પરમાર, એસીપી એનકે અમની અને એડીજીપી પીપી પાંડે પણ સામેલ હતા.